《春日承郭陈袁王四翁丈邀饮龙津飞云园林 其二》
明代·王弘诲

何处春来好，城南尺五天。棋枰围竹坐，几榻拂云眠。

摘果朱相弹，分林绿自穿。花间劳指引，须仗主人前。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。